

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐3๐๐

กันยายน 2๕63

เรื่อง รายงานปัญหาการออกประทานบัตรเหมืองแร่

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือคณะกรรมาธิการวิสามัญพิจารณาศึกษาแก้ไขปัญหาการออกประทานบัตรเหมืองแร่  
 และผลกระทบด้านสิ่งแวดล้อมจากการทำเหมืองแร่ สภาผู้แทนราษฎร ด่วนที่สุด ที่ สผ 0017.12/5711  
 ลงวันที่ 8 กันยายน 2563 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากคณะกรรมาธิการวิสามัญพิจารณาศึกษาแก้ไขปัญหาการออกประทานบัตรเหมืองแร่และผลกระทบด้านสิ่งแวดล้อมจากการทำเหมืองแร่   
สภาผู้แทนราษฎร ว่า ในการประชุมเพื่อพิจารณาเรื่อง “กระบวนการออกประทานบัตรเหมืองแร่  
และผลกระทบด้านสิ่งแวดล้อมจากการทำเหมืองแร่” เมื่อวันพฤหัสบดีที่ 3 กันยายน 2563 เวลา 13.00 น. ณ ห้องประชุมคณะกรรมาธิการ (สผ.) 417 ชั้น 4 อาคารรัฐสภา คณะกรรมาธิการวิสามัญฯ ในฐานะฝ่ายนิติบัญญัติ  
ซึ่งมีอำนาจหน้าที่กระทำกิจการพิจารณาสอบหาข้อเท็จจริงในการแก้ไขปัญหาการออกประทานบัตรเหมืองแร่ได้มีมติรายงานข้อมูล ในฐานะกรมส่งเสริมการปกครองท้องถิ่นโดยผู้แทนองค์กรปกครองส่วนท้องถิ่นมีบทบาทการเป็นคณะกรรมการแร่จังหวัดตามพระราชบัญญัติแร่ พ.ศ. 2560 ซึ่งมีอำนาจหน้าที่ในการพิจารณา  
ข้อร้องเรียนหรือผลกระทบจากการทำเหมืองประเภทที่ 1 โดยให้รายงานข้อมูลในกรณีการให้ความเห็นชอบการอนุญาตประทานบัตรในระยะเวลา 3 ปีที่ผ่านมาจนถึงปัจจุบัน มีจำนวนเรื่องร้องเรียนหรือผลกระทบ  
จากการทำเหมืองจำนวนกี่เรื่องต่อปี และผลการพิจารณาเรื่องร้องเรียนเป็นอย่างไร รายละเอียดตามสิ่งที่ส่งมาด้วย

กรมส่งเสริมการปกครองท้องถิ่นขอให้จังหวัดแจ้งสำนักงานส่งเสริมการปกครองท้องถิ่นประสานข้อมูลกับสำนักงานอุตสาหกรรมจังหวัด รายงานข้อมูลตามแบบที่กำหนด และให้ส่งไฟล์ Excel  
[ทางอีเมล์ nsdivision.dla@gmail.com อีกทางหนึ่ง](mailto:ทางอีเมล์%20nsdivision.dla@gmail.com%20อีกทางหนึ่ง%20) ภายในวันที่ 23 กันยายน 2563

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................

ผอ.กสว. ........................

ผอ.กง.ทช. ....................

หน.ง. ............................

จนท. .............................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. 022419000 ต่อ 2113 โทรสาร 022412066

ผู้ประสานงาน : นายพีรวิทย์ พงค์สุรชีวิน โทร 081-403-5683